צ'ארלי XCX

שרלוט אמה אייצ'יסון (; נולדה ב-2 באוגוסט 1992), ידועה בשם הבמה שלה צ'ארלי XCX, היא זמרת-יוצרת בריטית. היא נולדה בעיר קיימברידג' במזרח אנגליה, וגדלה בסטארט היל, אסקס. בשנת 2008 החלה לפרסם את שיריה ברשת החברתית "מייספייס". בחלוף שנתיים חתמה חוזה הקלטות עם חברת התקליטים אסילום רקורדס, והוציאה לאור מספר סינגלים ומיקסטייפים בשנים 2011–2012.

בשנת 2012 הוציאה צ'ארלי לאור, יחד עם איקונה פופ, את הסינגל "I Love It", שהצליח מסחרית ברחבי העולם. הוא הגיע לעשרת השירים הפותחים במצעדי הסינגלים בישראל, ספרד, קנדה ואוסטרליה, ואף למקום הראשון במצעד הסינגלים הבריטי. אלבום הבכורה שלה, True Romance, פורסם ב-2013 וזכה לשבחים מפי מבקרי המוזיקה העכשווית. בשנת 2014 היא השתתפה בשירה של הראפרית האוסטרלית איגי אזליה, "Fancy". בסוף השנה הוכתר השיר לאחד הסינגלים המצליחים ביותר בעולם מבחינה מסחרית, ואף הועמד לשני פרסי גראמי. באותה השנה פרסמה XCX את השיר "Boom Clap" – הסינגל הראשון של הזמרת שנכנס לעשירייה הפותחת של מצעד הבילבורד הוט 100. אחר כך הוציאה את אלבומה השני, Sucker, שאופיין בסגנון פאנקי וכלל כמה משיריה המפורסמים דוגמת "Break the Rules" ו-"Doing It".

בשנת 2015 צ'ארלי החלה לעבוד עם מפיקים שעובדים בקולקטיב "PC Music", לפתח זהות מוזיקלית חדשה, המזדהה עם זרמים וסגנונות מוזיקליים מיוחדים. בעת שעבדה על אלבומה השלישי הוציאה לאור את המיני-אלבום Vroom Vroom (2016), ואת המיקסטייפים Number 1 Angel ו-Pop 2 (2017). שני אלבומי האולפן הבאים שלה, Charli (2019) ו-How I'm Feeling Now (2020) זכו לשבחים. אלבומה החמישי, Crash, יצא במרץ 2022.

== ראשית חייה ==
צ'ארלי XCX נולדה ב-2 באוגוסט 1992, בעיר קיימברידג' שבאנגליה. אביה, ג'ון אייצ'יסטון, הוא יזם סקוטי ידוע-שם, ואמה, שגדלה באוגנדה למשפחה ממוצא הודי, עובדת כאחות בבית חולים מקומי.<ref name="telegraph"></ref> כנערה, גדלה בפרוורי האזור, בעיירה סטארט היל באסקס, ולמדה בבתי הספר המקומיים.<ref name="4music"></ref><ref name=":1"></ref> היא נהגה לשמוע להאנתה שירי פופ של בריטני ספירס ושל להקת הספייס גירלז. בגיל 14 החלה לכתוב שירים דוגמת "Fish and Chips Shop".<ref></ref><ref name="interview"></ref>

בגיל 14 שכנעה שרלוט את הוריה לממן עבורה את העלויות להקלטת האלבום הראשון שלה, 14.<ref></ref><ref></ref> בתחילת שנת 2008 החלה להוציא לאור ברשת החברתית "Myspace" כמה משירי האלבום ואת גרסאות הדמו שלהם. כששמע אחד ממנהלי רשת המועדונים הלא-חוקית במזרח לונדון, הזמין אותה להופיע תחת שם הבמה שנתן לה, צ'ארלי XCX. הוריה תמכו ואף השתתפו בחלק מהמסיבות שאורגנו, חרף האיסור המשפטי עליהן.<ref></ref> בשלהי 2008, בעוד ש-14 לא פורסם באופן מסחרי, היא פרסמה את הסינגל "!Franchesschaar!" ואת מסלול האיי-סייד הכפול "Emeline"/"Art Bitch", בהוצאת חברת התקליטים "Orgy Music".<ref></ref><ref></ref> בגיל 18 עברה ללונדון כדי ללמוד לתואר באומנויות בבית הספר המקומי, אך לבסוף פרשה במחצית השנה השנייה.

== קריירה ==
=== 2009–2013: תחילת הקריירה ו-True Romance ===
צ'ארלי XCX,{{כ}} 2011
בשנת 2010 חתמה צ'ארלי עם חברת התקליטים אסיילום רקורדס חוזה הקלטות. בד בבד האי סיימה את לימודיה בבית הספר, וטרם מצאה לעצמה סגנון מוזיקה מועדף. לטענתה, כנערה שנאה מוזיקת פופ, לכן שיריה הראשונים בוצעו בסגנון ראפ. היא עברה ללוס אנג'לס, שם נפגשה עם כמה מפיקים שהציעו לה להוציא לאור שירים שכתבו במרוצת השנים. היא לא שבעה רצון מרוב השירים, עד שלבסוף נפגשה עם אריאל רכטשאיד שכתב עבורה את הסינגל "Stay Away". בתחילת שנת 2011 שרה בסינגל של אלכס מטריק, "End of the World". בנובמבר הוציאה לאור את הסינגל השני שלה "Nuclear Seasons".<ref name=SMH></ref><ref></ref>

לצד יצירותיה המוזיקליות שעובדו על ידי רכטשאיד, צ'ארלי עבדה בד בבד עם המפיק השוודי פטריק ברגר. יחדיו הם כתבו את השירים "You're the One" ו-"I Love It".<ref></ref> בשל בעיות סאונד "I Love It" לא יצא לאור באופן מסחרי על ידי XCX. אולם בשנת 2012 הקליט הצמד השוודי איקונה פופ מחדש את השיר ופרסמו אותו כסינגל הכולל את קולה של צ'ארלי.<ref></ref> גרסה זו הפכה ללהיט בינלאומי; הוא ניצב בפסגת מצעד הסינגלים הבריטי, והגיע למקום השני והשביעי במצד המדיה פורסט הישראלי והבילבורד הוט 100 האמריקאי בהתאמה.<ref></ref><ref></ref> ביוני פרסמה את השיר "You're the One" מתוך במיני-אלבום הראשון שלה הנושא את אותו שם. בינואר 2013 פרסמה את השיר "You (Ha Ha Ha)" והכריזה על מועד יציאת אלבום האולפן הראשון שלה.<ref></ref> במרץ יצא הסינגל השני מתוכו, "What I Like".<ref></ref> האלבום True Romance יצא לאור באפריל אותה השנה, וזכה לשבחים מפי מבקרי המוזיקה העכשווית.<ref name="MC"></ref> הוא הגיע למקום ה-85 במצעד האלבומים הבריטי, למקום החמישי במצעד אלבומי ה-Heatseekers ולמקום ה-11 במצעדי ה-ARIA.

=== 2013–2015: פריצת הדרך ו-Sucker ===
צ'ארלי XCX מופיעה ב[[דטרויט, 2014]]
צ'ארלי XCX החלה לעסוק במלאכת הכתיבה של אלבומה השני במחצית שנת 2013. לימים סיפרה כי התלבטה רבות היכן להקליט את אלבומה השני; תחילה חפצה לנסוע להודו, ואחר כך הודיעה לקהל המעריצים שלה כי הקלטות האלבום יבוצעו בצרפת.<ref></ref> אולם לבסוף, בעצת המפיק שעבד עמה, היא הקליטה את האלבום בשוודיה. Sucker אופיין בסגנון פאנק רוק. מתוך האלבום יצא השיר "Mow That Lawn", אותו XCX ביצעה לראשונה בהופעה חיה בפסטיבל אילוסאארירוק בפינלנד.<ref></ref>

בשלהי 2013 יצא הסינגל המוביל של Sucker, "SuperLove".<ref></ref> הוא הגיע למקום ה-62 במצעד הסינגלים הבריטי, והיה לשירה הראשון של צ'ארלי שנכנס למצעד הזה.<ref></ref> בד בבד לכתיבת האלבום, היא נפגשה עם מפיקים נוספים דוגמת רוסטאם באטמנגליג', ומפייר ויקנד ודוקטור לוק. ביומנה כתבה כי אומנם סגנונה המוזיקלי עדיין פופ, אך לאלבום יש סממנים פמיניסטיים ווקאליים.<ref></ref> לבסוף "SuperLove" לא נכלל באלבום, בטענת חברת התקליטים שהוא אינו מספיק מיינסטרים.

בתחילת 2014 היא השתתפה בשירה של הראפרית האוסטרלית איגי אזליה, "Fancy".<ref name="popdust"></ref> הוא הגיע למקום הראשון במצעד הבילבורד הוט 100 – שירן הראשון של שתי הזמרות שנכנס למצעד זה.<ref name="yahoomusic"></ref><ref></ref> באותה שנה התעסקה XCX בעיקר בכתיבת שירים עבור זמרים אחרים. היא כתבה את "Beg for It" עבור אזליה, וחומרי הופעה לריהאנה, סקיי פררה וגוון סטפאני.<ref></ref> ביוני 2014 הוציאה את השיר "Boom Clap", כסינגל המוביל של פסקול הסרט "אשמת הכוכבים". "Boom Clap" הגיע בשיאו למקום השמיני בבילבורד הוט 100,<ref></ref> ולמקום השישי במצעד הסינגלים הבריטי.<ref></ref> בנוסף, הוענק לו על ידי איגוד תעשיית ההקלטות האוסטרלי תואר פלטינה.<ref></ref> בדצמבר אותה השנה פורסם האלבום השני של הזמרת, Sucker. הוא הגיע למקום ה-28 בבילבורד 200 ולמקום ה-15 במצעד האלבומים הבריטי. בראיון ל-Popjustice שהתקיים ביוני, היא הצהירה שסיימה את מפגשי הכתיבה וציפתה שהקלטות האלבום יסתיימו עד סוף יולי.<ref></ref> באוגוסט הוכרז על יציאת Sucker באוקטובר, יחד עם הסינגל המוביל "Break the Rules". היא אמרה שהשיר יצא בערך אחרי שהכינה את אלבום הפאנק שלה בשוודיה.<ref></ref> תאריך האלבום נדחה עקב הצלחתו של "Boom Clap",<ref></ref> והוא יצא לאור בדצמבר 2014 באמריקה הצפונית ופברואר 2015 באירופה. הוא הופיע לראשונה במקום ה-28 במצעד הבילבורד 200, מה שהפך אותו לאלבומה הראשון של צ'ארלי XCX שנכנס למצעד,<ref></ref> והמקום ה-15 במצעד האלבומים הבריטי.<ref></ref> הסינגל השלישי מתוך האלבום, "Doing It", בהשתתפות הזמרת-יוצרת הבריטית ריטה אורה, יצא לאור בפברואר והגיע בשיאו למקום השמיני במצעד הסינגלים הבריטי.<ref></ref>

צ'ארלי XCX הייתה למופע החימום של קייטי פרי בלג האירופאי של "Prismatic World Tour", תוך שהשתתפה בהופעות שהתקיימו בממלכה המאוחדת, שם הופיעה לצד אמנית ה-R&B טינשיי עם השיר "Drop That Kitty" של הראפר טיי דולה סיין.<ref></ref><ref></ref> במאי 2015, הוציאה צ'ארלי XCX את "Famous", כסינגל הרביעי מ-Sucker.<ref></ref> קליפ נלווה עבור השיר הופץ במרץ,<ref></ref> והוא דורג על ידי טיים ופיצ'פורק כקליפ הפופ החמישי וה-19 הטוב ביותר של השנה, בהתאמה.<ref></ref><ref></ref> ביולי ואוגוסט 2015, צ'ארלי XCX יצאה לסיבוב הופעות שהתקיים ביחד עם ג'ק אנטונוף.<ref></ref> היא הודיעה ב-21 באוגוסט כי "מסיבות אישיות", שלב שני מתוכנן של הסיבוב לא ייצא לפועל.<ref></ref>

=== 2015–2018: Vroom Vroom, Number 1 Angel ו-Pop 2 ===
בריאיון ביולי 2015, הצהירה צ'ארלי XCX שהיא עובדת על אלבומה השלישי ותיארה אותו כ"דבר הפופי והאלקטרוני ביותר" שהיא עשתה אי פעם.<ref></ref> המפיקה הסקוטית סופי, יחד עם בלאדפופ וסטארגייט, אושרו כמעורבים בהפקת האלבום. באוקטובר 2015, ביצעה צ'ארלי XCX לראשונה את השיר החדש "Vroom Vroom" בתוכנית הרדיו של Beats 1, וטענה שזה יהיה השיר הראשון שהופץ מאלבום האולפן השלישי שלה. ב-23 בפברואר 2016, הוכרז שהיא הקימה חברת תקליטים פופ ניסיונית חדשה, ורום ורום רקורדינגס, ושהיא תוציא מיני-אלבום בשם Vroom Vroom ב-26 בפברואר 2016. שיר הנושא הופץ באופן רשמי באותו היום.<ref></ref> השיר השני שהופץ מהמיני-אלבום, ששמו "Trophy", קיבל את ההשמעה הראשונה שלו בתוכנית Beats 1 של זיין לואו באותו הערב. כמו כן, הוכרז שהיא גם תנחה את תוכנית Beats 1 משלה מדי שבועיים.<ref></ref> Vroom Vroom הופקה בעיקר על ידי סופי כטיזר לאלבום האולפן השלישי שלה.<ref></ref> סוגת האוונט-פופ ,<ref></ref> שאפיינה את המיני-אלבום סימנה שינוי חד מהסוגה שאפיינה את אלבומה הקודם של צ'ארלי XCX. הקליפ של השיר "Vroom Vroom" יצא לאור ב-22 באפריל 2016 באפל מיוזיק.<ref></ref>

ביולי 2016, פורסם כי המפיק הבריטי איי. ג'י. קוק , מייסד חברת התקליטים PC מיוזיק , הפך למנהל הקריאייטיב של צ'ארלי.<ref></ref> ב-28 באוקטובר יצא הסינגל המוביל מאלבומה השלישי, "After the Afterparty".<ref></ref><ref></ref> יומיים לאחר מכן, יצא לאור קליפ נלווה.<ref></ref> הוא הגיע למקום ה-29 במצעד הסינגלים הבריטי,<ref></ref> וקיבל את תואר הכסף מטעם איגוד תעשיית ההקלטות הבריטי (BPI).<ref></ref> ב-8 בפברואר 2017, היא ביצעה אותו ב-, יחד עם שיר חדש בשם "Bounce", בהשתתפות קיארי פמיו פמיו .<ref></ref> היא אמרה בריאיון שהתקיים באותו החודש שהקלטות האלבום הסתיימו והוא תוארך לצאת בספטמבר.<ref></ref> ב-10 במרץ 2017, הוציאה צ'ארלי XCX את המיקסטייפ, Number 1 Angel, שכלל את השתתפותם של מוזיקאיות כדוגמת מו, ריי, סטארה, אופי , אברה וקאפקייק והופק בעיקר על ידי אמנים מ-PC מיוזיק כדוגמת איי. ג'י. קוק, איזיפאן והפקה נוספת של סופי.<ref></ref>

ב-17 במרץ 2017, הוציא מורה מאסה את הסינגל שלו "1 Night", שכלל שירה של צ'ארלי XCX.<ref></ref> ב-26 ביולי 2017, הוציאה צ'ארלי XCX את "Boys", יחד עם קליפ בבימויה שכלל צוות שחקנים שהורכב מידוענים ממין זכר, כדוגמת ג'ו ג'ונאס וברנדון יורי; הוא הגיע למקום השני ברשימת 25 המובילים ביוטיוב ב-27 ביולי, וצבר כמעט שני מיליון צפיות תוך פחות מ-24 שעות.<ref></ref><ref></ref><ref></ref> ב-6 באוגוסט, הופיעה צ'ארלי XCX בפסטיבל המוזיקה של לולהפלוזה 2017.<ref></ref><ref></ref> ב-20 באוגוסט 2017, רוב אלבום האולפן השלישי של צ'ארלי XCX הודלף ושאר הרצועות דלפו בשנה שלאחר מכן. הדלפתו הובילה לביטולו הרשמי וצ'ארלי XCX הודיעה שבכוונתה להקליט אלבום חדש במקום.<ref></ref>

ממאי 2018, צ'ארלי XCX החלה להופיע בסיבוב ההופעות "Reputation Stadium Tour" כמופע חימום לצד קמילה קביו.<ref></ref> מאז, היא הוציאה כמה סינגלים. ב-31 במאי, היא הוציאה את "", שבוצע לראשונה בהופעה הראשונה שהתקיימה במסגרת סיבוב ההופעות של סוויפט.<ref></ref> ב-29 ביוני, היא הוציאה את הסינגלים "Focus" ו-"No Angel".<ref></ref> ב-27 ביולי היא הוציאה את הסינגל "Girls Night Out", שבוצע בעבר בהופעה חיה והודלף ב-2017.<ref></ref>

=== 2018–2020: Charli ו-How I'm Feeling Now ===
צ'ארלי XCX מופיעה בפרימוורה סאונד ב-2019.
ב-5 באוקטובר 2018, הוציאה צ'ארלי XCX את הסינגל "1999" עם האמן הדרום אפריקאי-אוסטרלי טרוי סיון, כסינגל המוביל מאלבומה השלישי, Charli. השיר הגיע למקום ה-13 במצעד הסינגלים הבריטי והפך לסינגל העשירי של צ'ארלי XCX ב-40 העליונים וגם לשירה הראשון שדורג ב-15 העליונים מאז 2015.<ref></ref> הקליפ של "1999" יצא לאור ב-11 באוקטובר ובכיכובם של צ'ארלי XCX וסיון, עם התייחסויות שונות לתרבות הפופ של שנות ה-90.<ref></ref> צ'ארלי XCX השתתפה באלבום האולפן השלישי של מו, Forever Neverland, בשיר "If It's Over".<ref></ref>

ב-16 במאי 2019, הוציאה צ'ארלי XCX את הסינגל השני מ-Charli, "Blame It on Your Love", בהשתתפות הזמרת והראפרית ליזו.<ref></ref> השיר נכתב בלוס אנג'לס והופק על ידי סטארגייט עם הפקה נוספת של אי. ג'י. קוק ואיזיפאן.<ref></ref> אלמנטים מ-"Blame It on Your Love" נלקחו מהשיר "Track 10", שנכלל במיקסטייפ Pop 2 מ-2017.<ref></ref> ב-25 במאי, צ'ארלי XCX השתתפה בשבוע הרדיו הגדול של BBC רדיו 1. ב-30 במאי היא ביצעה שיר חדש עם כריסטין והקווינס בשם "Gone" בפרימוורה סאונד בברצלונה.<ref></ref> ב-30 במאי, שיתפה פעולה עם דיפלו והרב פאג'ז בשיר "Spicy".<ref></ref> ב-3 ביוני היא חשפה שהקליטה שיר נוסף ל-Charli עם טרוי סיון והדבר היה לשיתוף הפעולה השני שלהם יחד, לאחר "1999".<ref></ref> השיר הזה, שהתגלה מאוחר יותר בשם "2099",<ref></ref> בוצע בהופעה חיה לראשונה בפסטיבל גו וסט ב-6 ביוני בווילטרן בלוס אנג'לס.<ref></ref> ב-7 ביוני, הוציאה צ'ארלי XCX את "Dream Glow" עם ג'ין, ג'ימין וג'ונגקוק מ-BTS עבור הפסקול ל-BTS World.<ref></ref>

פרטים נוספים אודות Charli נחשפו באמזון ב-13 ביוני.<ref></ref> ב-17 ביולי, "Gone" הופץ כסינגל השלישי מהאלבום. הסינגל השיווקי הראשון, "Cross You Out" בהשתתפות סקיי פררה, הופץ ב-16 באוגוסט,<ref></ref> ואחריו הסינגלים השיווקיים הנוספים: "Warm", בהשתתפות חיים, ב-30 באוגוסט;<ref></ref> "February 2017", בהשתתפות קלייר ויאג'י, ב-6 בספטמבר; ו-"2099", בהשתתפות טרוי סיון, ב-10 בספטמבר. האלבום יצא ב-13 בספטמבר על ידי אסיילום ואטלנטיק רקורדס.

ב-13 בינואר 2020, השתתפה צ'ארלי XCX בשיר "We Are Born to Play" של גלנטיס, ששימש כשיר הנושא של פארק השעשועים היפני "Super Nintendo World".<ref></ref> בחודש שלאחר מכן, השתתפה ב-"Ringtone" של 100 גס ביחד עם קרו קרו בוניטו וריקו נאסטי. במהלך מגפת הקורונה הכריזה על אלבום חדש בשם How I'm Feeling Now באפריל 2020.<ref></ref> לאחר מכן, היא הוציאה את הסינגלים "Forever", "Claws" ו-"I Finally Understand".<ref></ref> How I'm Feeling Now יצא לאור ב-15 במאי 2020.<ref></ref> האלבום נכתב והוקלט בטווח של שישה שבועות במהלך ההסגר שאירע במגפת הקורונה. היא השתמשה בפלטפורמות החברתיות שלה כולל אינסטגרם כדי לתקשר עם מעריצים בזמן הקלטות האלבום, ופרסמה וריאציות שונות של מילים, עטיפות סינגלים ודגימות קול, שניתן להצביע עליהן, כשהפופולריות ביותר הן אלה שהיא הוציאה באופן רשמי.<ref></ref> לפי Metacritic, האלבום מדורג ביחד עם Pop 2 בתור הפרויקט המוערך ביותר של צ'ארלי XCX.<ref></ref>

=== 2021–הווה: Crash ו-Brat ===
בתחילת פברואר 2021, המוזיקאי נו רומא מחברת התקליטים דירטי היט הכריז שהוא עובד על רצועה בהשתתפות צ'ארלי XCX יחד ה-1975.<ref></ref><ref></ref> ב-19 בפברואר היא השתתפה בגרסה חדשה של רצועה בשם "CHARGER" של האמן הבריטי-קנדי ELIO.<ref></ref> בסרטון טיקטוק שפורסם ב-16 במרץ, היא חשפה שהיא עובדת על אלבום האולפן הבא שלה, ואמרה שהיא "מרגישה שיש לה השראה".<ref></ref> היא גם הצהירה בציוץ מיוני 2020 שהאלבום הבא שלה יהיה האלבום האחרון שלה עם חברת התקליטים אטלנטיק רקורדס.<ref></ref> ב-2 בספטמבר, "Good Ones" הופץ כסינגל המוביל מאלבומה החמישי, Crash.<ref></ref> סינגל שני, "New Shapes", בהשתתפות כריסטין והקווינס וקרוליין פולצ'ק, הופץ ב-4 בנובמבר. יחד עם יציאת הסינגל, הכריזה צ'ארלי XCX באופן רשמי על אלבום האולפן החמישי שלה, בשם Crash, שייצא לאור ב-18 במרץ 2022.<ref></ref>

ביוני 2024 הוציאה צ'ארלי XCX את אלבום האולפן השישי שלה Brat.<ref></ref>
ב-1 באוגוסט של אותה שנה, הוציאה רמיקס לשיר "Guess" בהשתתפות בילי אייליש.

== דיסקוגרפיה ==
=== אלבומי אולפן ===
* 2013: True Romance
* 2015: Sucker
* 2019: Charli
* 2020: How I'm Feeling Now
* 2022: Crash
* 2024: Brat

=== מיני אלבומים ===
* 2012: iTunes Festival: London 2012
* 2016: Vroom Vroom

=== מיקסטייפים ===
* 2012: Heartbreaks and Earthquakes
* 2012: Super Ultra
* 2017: Number 1 Angel
* 2017: 

==הופעות==
===סיבובי הופעות===
* 2014: Girl Power North America Tour
* 2015: Charli and Jack Do America Tour
* 2017: Number 1 Angel Tour
* 2018: Pop 2 Shows
* 2019–2020: Charli Live Tour
* 2024: Brat 2024 Arena Tour

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
|-
!2024
|פרסי המוזיקה הבריטית<ref></ref>
|אמן הפופ הטוב ביותר
|
|}

== קישורים חיצוניים ==

* 

* 
* 
* 

==הערות שוליים==

*
קטגוריה:אמנים בריטים הידועים בשם במה
קטגוריה:פזמונאיות בריטיות
קטגוריה:זמרות-יוצרות בריטיות
קטגוריה:אמניות אטלנטיק רקורדס
קטגוריה:בריטיות שנולדו ב-1992
קטגוריה:בריטים שנולדו ב-1992